NFC ทะยาน 24% รับกำไร Q3 โต 10 เท่า รายได้ขายเคมีภัณฑ์หนุน
NFC พุ่งแรง 24% หลังโชว์กำไรไตรมาส 3/65 โต 10 เท่า ทะลุ 47 ลบ. ส่วนงวด 9 เดือนแตะ 87 ลบ. โต 4 เท่า อานิสงส์รายได้ขายเคมีภัณฑ์เพิ่ม ค่าใช้จ่ายลด
NFC พุ่งแรง 24% หลังโชว์กำไรไตรมาส 3/65 โต 10 เท่า ทะลุ 47 ลบ. ส่วนงวด 9 เดือนแตะ 87 ลบ. โต 4 เท่า อานิสงส์รายได้ขายเคมีภัณฑ์เพิ่ม ค่าใช้จ่ายลด
10 พ.ย. 2565

ผู้สื่อข่าวรายงานว่า วันนี้ (10 พ.ย.65) ราคาหุ้น บริษัท เอ็นเอฟซี จำกัด (มหาชน) หรือ NFC ณ เวลา 10:58 น. อยู่ที่ระดับ 7 บาท บวก 1.35  บาท หรือ 23.89% สูงสุดที่ระดับ 7.15 บาท ต่ำสุดที่ระดับ 6.55 บาท ด้วยมูลค่าการซื้อขาย 114.96 ล้านบาท


สำหรับราคาหุ้น NFC ที่ปรับตัวขึ้นนั้นคาดมาจากนักลงทุนเข้ามาเก็งกำไรผลประการงวดไตรมาส 3/65 ที่ออกมาเติบโตโดดเด่น โดยบริษัทมีกำไรอยู่ที่ 47.25 ล้านบาท เติบโต 1,039.20% จากงวดเดียวกันของปีก่อน ที่มีกำไร 4.15 ล้านบาท ส่วนงวด 9 เดือนมีกำไร 87.27 ล้านบาท เติบโต 400% จากงวดเดียวกันของปีก่อน ที่มีกำไร 17.45 ล้านบาท
สำหรับกำไรที่ปรับขึ้นนั้นมาจากรายได้จากการขายผลิตภัณฑ์เคมี 732.70 ล้านบาท เพิ่มขึ้น 389.29 ล้านบาท หรือเติบโต 113.36% อีกทั้งรายได้จากการให้บริการ 77.58 ล้านบาท เพิ่มขึ้น 53.24 ล้านบาท หรือเติบโต 218.73%
นอกจากนี้ค่าใช้จ่ายรวมอยู่ที่ 26.56 ล้านบาท ลดลง 13.02 ล้านบาท หรือคิดเป็นลดลง 32.90%